Diari Oficial de la Generalitat Valenciana


Sumari del DOGV 7431, del 26-12-2014 (2014/11972)

Notificació de la sentència dictada en el procediment de guarda i custòdia número 1357/2011.
--------------------------------------------------------------------------------------------

### Dades del document

Número de DOGV
:   7431

Data del DOGV
:   26-12-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/11182


Organisme emissor
:   Jutjat de Primera Instància Número 1 de Torrevieja

Tipus de document
:   Edicte

Notificació de la sentència dictada en el procediment de guarda i custòdia número 1357/2011. [2014/11182]  
Assumpte civil 001357/2011  
Secretari: José Antonio Villalgordo Cárceles.  
Jutjat de Primera Instància número 1 de Torrevieja.  
Juí: família, guarda, custòdia o aliments d'un fill menor no matrimonial no consensuat 001357/2011.  
Part demandant: Elena Novichkova.  
Part demandada: Sergiy Koutun.  
Sobre: guarda, custòdia o aliments de fills menors no matrimonials no consensuats.  
En el juí a què es fa referència s'ha dictat la resolució que té el text que, literalment, és com seguix:  
  
«Dispositiva  
Estime la demanada interposada per Elena Novichkova contra Kovtlin Sergiy, he d'adoptar i adopte, en interés dels fills comuns, les mesures reguladores de la guarda i custòdia i aliments següents:  
1. L'atribució de la guàrdia i custòdia dels fills menors d'edat a Elena Novichkova, però exercixen conjuntament ambdós pares la pàtria potestat.  
2. Com a règim de visites per al pare, Kovtlin Sergiy, s'acorda: caps de setmana alterns des de les 10.00 hores del dissabte fins a les 18.00 hores del diumenge, arreplegant i reintegrant els menors en el domicili matern.  
Quant a les vacacions de Nadal, Setmana Santa i estiu, es disfrutaran per mitat entre ambdós progenitors, corresponent a la mare triar els anys parells, i al pare els imparells.  
3.º Kovtlin Sergiy contribuirà en concepte d'aliments dels seus fills, amb la quantitat de 200 euros mensuals per cada un, pagadors els cinc primers dies de cada mes en el compte corrent que designe l'actora. Esta pensió serà actualitzada anualment, una vegada publicat l'índex de preus al consum anual per l'Institut Nacional d'Estadística o l'organisme competent, en la variació que experimente.  
  
Igualment, ha d'afrontar la mitat dels gastos escolars extraordinaris i a la mitat de tots els gastos extraordinaris que tinguen els seus fills, després de l'acord d'ambdós progenitors.  
S'avisa l'obligat que incomplir esta prestació pot comportar responsabilitats per delicte.  
No cal imposar l'abonament de les costes processals meritades en la instància a cap de les parts.  
Impugnació: mitjançant un recurs d'apel·lació davant de l'Audiència Provincial d'Alacant (article 455 de la LECn).  
El recurs d'apel·lació s'interposa davant del tribunal que dicta la resolució que s'impugna, dins del termini de 20 dies comptador des de l'endemà de la notificació. En la interposició del recurs, la persona apel·lant ha d'exposar les al·legacions en què es basa la impugnació, a més d'esmentar la resolució contra la qual apel·la i les decisions que impugna (article 458 de la LECn), i ha de justificar la constitució del depòsit en el compte de consignacions d'este jutjat, per import de 50 euros. Sense este requisit no s'admet a tràmit cap recurs (disposició addicional 15 de la Llei Orgànica 1/2009, de 3 de novembre).  
Així, per esta la meua sentència, la pronuncie, mane i firme.  
Publicació. La sentència anterior ha sigut llegida i publicada pel jutge que l'autoritza, mentres celebrava audiència pública en el dia de hui, que és el de la data.»  
Atés que es desconeix el domicili o residència actuals de la part demandada, per resolució de hui, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'este edicte en tauler d'anuncis del jutjat o en el butlletí oficial, per a dur a efecte la diligència de notificació de la sentència.  
  
Torrevieja, 18 de desembre de 2012.- El secretari judicial: José Antonio Villalgordo Cárceles.